stanford-oval/wikipedia huggingface dataset:
עומארו יאר אדואה
קריירה פוליטית

בעת הרפובליקה השנייה (1979–1983) היה חבר במפלגה "מפלגת הישועה" שנחשבה שמאלית.
בזמן תוכנית המעבר של הנשיא איברהים בבנגידה נמנה עם מייסדי חזית העמים שבהנהגת אחיו, הגנרל מוסא יאר אדואה. חזית זאת התמזגה והיוותה מאוחר יותר חלק מהמפלגה הסוציאל-דמוקרטית.
עומארו יאר אדואה היה חבר באספה החוקתית בשנת 1988. ב-1991 ניסה לראשונה להיבחר כמושל של מדינת קאצינה אך הובס על ידי סעידו ברדה (הקונבנציה הלאומית רפובליקנית), מועמד שנתמך על ידי הנשיא בבנגידה.
בשנת 1999 נבחר כמושל של מדינת קאצינה ונבחר מחדש בשנת 2003.
היה למושל הראשון שהצהיר על נכסיו.
בשנת 2000 בעת כהונתו כמושל, לפי דוגמת מדינת זמפרה, גם מדינת קאצינה אימצה את חוקי המשפט האיסלמי שריעה.
בשנת 2002, אשה מקאצינה, אמינה לוואל, נשפטה על ידי בית הדין השרעי בעיר באקורי, לעונש סקילה באשמת ניאוף. האירוע עורר תשומת לב רבה בתקשורת העולמית. פסק הדין אושר על ידי בית דין בפונטואה, אך בוטל כעבור שנה אחרי ערעור.
את מערכת הבחירות לנשיאות ניהל יאר אדואה תחת סיסמת המאבק בשחיתות.
נהנה מתמיכת הנשיא היוצא אולוסגון אובסנג'ו ותוצאות הבחירות היו שנויות במחלוקת. הועלו טענות לזיופים על ידי פקחים בינלאומיים. עם זאת, ליאר אדואה עצמו לא יוחסה בדעת הקהל אחריות רבה בנוגע לכך.
לפי התוצאות הרשמיות זכה יאר אדואה ב-31% מהקולות בעוד שהמועמד השני בפחות מ-10%.
אחיו הבכור, הגנרל שייחו מוסא יאר אדואה שימש בזמנו כסגנו של הגנרל אובסנג'ו בשנים 1976 - 1979 כשזה כיהן כראש הממשל הצבאי בניגריה. מאוחר יותר, בזמן השלטון של הגנרל סאני אבאצ'ה, שייחו מוסא יאר אדואה נעצר ונשלח למאסר בשנת 1995 יחד עם נציגי אופוזיציה אחרים. הוא נפטר בכלא בשנת 1997.
ידוע כחולה בתסמונת צ'רג-שטראוס, סוג של דלקת כלי דם שהתלוותה בפגיעה בכליות, בנובמבר 2009 הנשיא עומארו יאר אדואה חלה ככל הנראה בפריקרדיטיס ואושפז בבית חולים במחלקה קרדיולוגית בערב הסעודית. היעדרותו מהארץ גרמה למשבר פוליטי עם עלייה בהפרעות סדר על רקע סכסוכים בינדתיים. בתקריות האלימות נהרגו כמה מאות אנשים וכ-20,000 נאלצו לעזוב את בתיהם.
ב-9 בפברואר 2010 הסמיך הפרלמנט את סגן הנשיא גודלאק ג'ונתן (בן לשבט איג'ו מדרום המדינה הנוצרי) עם סמכויות של ראש המדינה בעת היעדרותו המתמשכת של הנשיא.
הנשיא עומארו יאר אודואה היה נשוי בעבר לשתי נשים ונולדו לו 9 ילדים, לרבות שניים מנישואיו השניים.
ב-24 בפברואר 2010 חזר יאר אדואה לאבוג'ה. מאז ועד יום מותו לא נראה יותר בפומבי.
ב-5 במאי 2010 נפטר בגיל 58 בבית הנשיא אסו רוק שבאבוג'ה, בעקבות מחלתו הממושכת. הלווייה התקיימה לפי חוקי האסלאם במקום לידתו, קצינה.
סקאנסן

| --- | --- |


הכניסה למוזיאון סקאנסן
 מידע כללי
 סוג:  אתנוגרפיה וגן חיות
 כתובת:  סטוקהולם 
 מיקום:  עיריית סטוקהולם 
 מדינה:  שוודיה 
 מייסדים:  ארתור הזליוס 
 מבקרים בשנה:  1,300,000
 הקמה ובנייה
 תקופת הבנייה:  ?–1891
 תאריך פתיחה רשמי:  11 בנובמבר 1891 
 קואורדינטות:  59°19′28″N 18°06′04″E﻿ / ﻿59.32445°N 18.101°E﻿ / 59.32445; 18.101
 skansen.se
  (למפת סטוקהולם מוגדלת) סקאנסן(למפת סטוקהולם רגילה) סקאנסן
 
סקאנסן (בשוודית: Skansen) הוא גן חיות והמוזיאון הפתוח הראשון בשוודיה. המוזיאון, הממוקם באי יורגודן (Djurgården) שבסטוקהולם, נוסד ב־1891 על ידי ארתור הזליוס שביקש לשמר את מראה דרך החיים באזורים שונים בשוודיה.
היסטוריה

במאה ה־19 שטף גל שינויים גדול את אירופה ודרך החיים הכפרית השתנתה במהרה לטובת חברה מתועשת. הזליוס שראה כיצד המסורות העתיקות נזנחות לטובת דרך החיים המודרנית, חשש שייעלמו לבסוף ויישכחו. לשם כך החליט להקים מוזיאון פתוח שישמר את דרך החיים הכפרית ברחבי שוודיה למען הדורות הבאים. הזליוס שכבר יסד את המוזיאון הנורדי באי יורגודן, החליט להקים עליו מוזיאון נוסף בהשראת המוזיאון הפתוח שהקים ב־1881 אוסקר השני בכריסטיאניה. סקאנסן היה במקור חלק מהמוזיאון הנורדי, אך הפך לארגון עצמאי ב־1963; עם זאת, המוצגים במוזיאון עדיין שייכים למוזיאון הנורדי.
לאחר סיורים רבים ברחבי שוודיה רכש הזליוס 150 בתים מרחבי המדינה, פירק חלק אחר חלק ובנה אותם מחדש בתחומי המוזיאון. רק שלושה מבנים ברחבי המוזיאון הם העתקים מושלמים ולא המבנים המקוריים.
סקאנסן ככינוי

המושג "סקאנס" ("סקאנסן" היא הצורה המיודעת), שמשמעו בשוודית "ביצור" או "חפיר", הפך לכינוי כללי למוזיאונים אתנוגרפיים פתוחים נוספים ברחבי העולם, ובמיוחד במזרח אירופה, שם הם פופולריים ביותר. סקאנסנים מצויים, בין היתר, בפולין, בצ'כיה, בסלובקיה, בסלובניה ובהונגריה, שבה ממוקם סקאנסן ידוע בסנטאנדרה הסמוכה לבודפשט (Szentendrei Szabadtéri Néprajzi Múzeum). סקאנסנים נוספים מצויים גם באוסטריה (מוזיאון שטיבינג – Stübing) ובשווייץ (Urschweizerische Erlebnissdörfli).
בקתה כפרית מהמאה ה־19 בין העצים. מוזיאון סקאנסן
תעלומת הכתר

| --- | --- |

 מידע כללי
 מאת:  מתי פרידמן
 שפת המקור:  אנגלית
 סוגה:  היסטוריה
 נושא:  כתר ארם צובא 
 הוצאה
 תאריך הוצאה:  2012
 מספר עמודים:  288
 הוצאה בעברית
 הוצאה:  הוצאת כנרת
 תאריך:  2012
 תרגום:  עליזה רז-מלצר
 קישורים חיצוניים
 הספרייה הלאומית:  990034259930205171
 
תעלומת הכתר: המצוד אחר כתב היד החשוב ביותר של התנ"ך הוא ספר מאת מתי פרידמן שנכתב בשפה האנגלית בשנת 2012 ותורגם לעברית באותה שנה. הספר עוסק בכתב היד החשוב כתר ארם צובא, מתאר את ההיסטוריה של הספר, ומתמקד בתקופה שבה הובא הספר אל ארץ ישראל ונמצא בחזקת יד בן צבי.
רקע

כֶּתֶר אֲרָם צוֹבָא הוא כתב יד חשוב של התנ"ך, שנכתב בטבריה על פי כל כללי המסורה הטברנית, ככל הנראה בשנת 930 לערך. חוקרי המקרא רואים בכתר זה את הנוסח המדויק ביותר של התנ"ך, בגלל ההתאמה הפנימית המדויקת בין הנוסח עצמו לבין הערות המסורה הנמצאות בו. הספר נדד בין קהילות יהודיות שונות, בתחילה בירושלים ובקהיר ולאחר מכן בחלב עד שנעלם בפרעות ביהודי חלב בסוף 1947. כעבור כעשר שנים הגיע "הכתר" כשהוא קרוע וחסר לידי נשיא מדינת ישראל, יצחק בן-צבי. על כתב היד מופקד חבר נאמנים שבראשו עומד ראש מכון בן צבי, ומאז שנות ה-80 הוא מוצג בהיכל הספר במוזיאון ישראל בירושלים. מאז הגיעו לארץ פורסמו כמה מהדורות חדשות של התנ"ך המבוססות על "כתר ארם צובא".
בכתבה קצרה שפורסמה במוסף הספרותי של העיתון הבוסטון גלוב אמר פרידמן על תהליך הכתיבה: "אני ציפיתי לכתוב סיפור מחמם לב על הצלת כתב היד, אבל במקום זאת מצאתי את עצמי דומה לאדם שפותח בתום-לב קופסת קרטון נקבר תחת ערימה של דברים שנשכחו".
במאמר לעיתון מקור ראשון מספר רפאל זר מזווית של מתבונן מהצד על תהליך הכתיבה: "לפני כשלוש שנים הגיע לחדרי שבאוניברסיטה העברית בירושלים עיתונאי בשנות השלושים לחייו, יהודי ממוצא קנדי, העובד לפרנסתו בסוכנות הידיעות Associated Press, והעונה לשם מַתִּי פרידמן. הוא גילה לי שלאחרונה שמע על כתב היד המקראי המכונה במקומותינו "כתר ארם צובא", ובשל אווירת המסתורין האופפת כתב יד זה הוא "נדלק" והחליט לכתוב עליו ספר. פרידמן הגיע עם מכשיר הקלטה ועם רשימת שאלות ארוכה, ואני התבקשתי להבהיר לו מהו כתב יד, מהי המסורה ומי היו בעלי המסורה, מדוע כתב היד המדובר חשוב יותר מאחרים ועוד שאלות רבות על זה הדרך. תוצאות מסע התחקיר של פרידמן הן הספר המרתק שלפנינו."
הערות שוליים

↑  כתר ארם צובא
↑  ‘The Aleppo Codex’ by Matti Friedman באתר הבוסטון גלוב
↑  רפאל זֵר, הטוענים לכתר, מקור ראשון, מוסף "שבת", 20 ביולי 2012, 20 ביולי 2010
1 2  יובל אלבשן, "תעלומת הכתר": לכתר אין מלך, באתר הארץ, 4 באוקטובר 2012
↑  מאמר על מצבו של הכתר בשנת 1953 (*המאמר בן 16 עמודים ולאחריו נספחים), באתר www.ybz.org.il
כתר ארם צובא, ספר ישעיהו.
עומארי ספלמן

| --- | --- |

 לידה:  21 ביולי 1997 (בן 27) קליבלנד, אוהיו, ארצות הברית
 עמדה:  פאוור פורוורד
 גובה:  2.03 מטרים
 מכללה:  אוניברסיטת וילאנובה (2017–2018)
 דראפט:  30, 2018 אטלנטה הוקס
 קבוצות כשחקן
 2018–2019   2018–2019   2019–2020   2020   2021   2021–2023   2024–:  אטלנטה הוקס   ← אירי בייהוקס   גולדן סטייט ווריורס   איווה וולבס   אירי בייהוקס   אניאנג KGC   זניט סנקט פטרבורג
 הישגים כשחקן
 אליפות ליגת המכללות (2018)  אליפות קוריאה (2023)
 
עומארי ספלמן (באנגלית: Omari Spellman; נולד ב-21 ביולי 1997) הוא כדורסלן ספרדי המשחק בעמדת הקלע בזניט סנקט פטרבורג.
קריירה

ספלמן נולד בקליבלנד, אוהיו. הוא שיחק כדורסל במספר תיכונים, ולאחר מכן בחר לשחק בקבוצת הכדורסל של אוניברסיטת וילאנובה, עמה זכה ב-2018 באליפות ליגת המכללות. הוא התמודד בדראפט 2018 ב-NBA, נבחר בבחירה ה-30 על ידי אטלנטה הוקס והיה לשחקן השלישי מווילאנובה שנבחר באותו דראפט (אחרי מיקל ברידג'ס ודונטה דיווינצ'נזו ולפני ג'יילן ברנסון). ב-1 ביולי 2018 חתם על חוזה רוקי בקבוצה. ב-30 בדצמבר 2018 נשלח לאירי בייהוקס, שלוחתהּ של ההוקס בליגת הפיתוח של ה-NBA. הוא ערך את הופעת הבכורה שלו בליגה למחרת, בה קלע 28 נקודות ואסף 14 ריבאונדים.
ב־8 ביולי 2019 עבר בטרייד לגולדן סטייט ווריורס בתמורה לדמיאן ג'ונס ובחירת סיבוב שני בדראפט 2026. ב-6 בפברואר 2020 הועבר בטרייד למינסוטה טימברוולבס, יחד עם דיאנג'לו ראסל וג'ייקוב אוואנס, בתמורה לאנדרו ויגינס ושתי בחירות דראפט עתידיות. לאחר שעבר בטרייד, ספלמן נשלח לאיווה וולבס, ולא שיחק בקבוצה הבכירה. ב-8 במרץ 2020 הוא רשם טריפל דאבל של 18 נקודות, 14 ריבאונדים ו-12 אסיסטים בהפסד 112–115 לסנטה קרוז ווריורס. ב-24 בנובמבר 2020 הועבר בטרייד לניו יורק ניקס בתמורה לאד דייוויס, ונחתך מהקבוצה ב-7 בינואר 2021, בלי ששיחק בה כלל. ב-26 בינואר 2021 חתם באירי בייהוקס מליגת הפיתוח. בקיץ 2021 הצטרף לסגל שיקגו בולס לטורניר ליגת הקיץ של ה-NBA. ב-31 באוגוסט 2021 חתם באניאנג KGC מליגת העל הקוריאנית, ובעונת 2023 זכה עמה באליפות. ביולי 2024 חתם בזניט סנקט פטרבורג הרוסית.
ב-18 באפריל 2023 נרשם כמתאזרח והצטרף לנבחרת לבנון בכדורסל לקראת טורניר מונדובאסקט 2023.
הערות שוליים

↑  Jay Wright on Omari Spellman ruling: ‘I'm argued out', NBC Sports Philadelphia, ‏2016-09-23 (באנגלית אמריקאית)
↑  How Omari Spellman became the perfect final piece in Villanova's Final Four puzzle, ESPN.com, ‏2018-03-30 (באנגלית)
↑  Daniel Gallen, NBA Draft 2018: Villanova's Omari Spellman to remain in draft, forgo three years of eligibility, pennlive, ‏2018-05-30 (באנגלית)
↑  Aaron Kasinitz, NBA Draft 2018: Hawks take Villanova forward Omari Spellman with 30th pick, pennlive, ‏2018-06-22 (באנגלית)
↑  Hawks Sign Kevin Huerter, Omari Spellman And Trae Young, www.nba.com (באנגלית)
↑  Hawks' Omari Spellman: Assigned to G-League, CBSSports.com, ‏2018-12-30 (באנגלית)
↑  Warriors Acquire Forward Omari Spellman from Atlanta, www.nba.com (באנגלית)
↑  Warriors Acquire Andrew Wiggins & 2021 First and Second Round Draft Picks From Minnesota, www.nba.com (באנגלית)
↑  Minnesota Timberwolves Acquire NBA All-Star D’Angelo Russell, Jacob Evans and Omari Spellman from Golden State, www.nba.com (באנגלית)
↑  Timberwolves' Omari Spellman: Accepts G League assignment, CBSSports.com, ‏2020-02-12 (באנגלית)
↑  Timberwolves' Omari Spellman: Records triple-double, CBSSports.com, ‏2020-03-10 (באנגלית)
↑  Knicks Acquire Future Draft Pick, www.nba.com (באנגלית)
↑  Knicks Waive Omari Spellman, www.nba.com (באנגלית)
↑  ERIE BAYHAWKS MAKE TWO ROSTER MOVES - Erie BayHawks, web.archive.org, ‏2022-08-05
↑  Chicago Bulls 2021 MGM Resorts NBA Summer League Roster | NBA.com, www.nba.com
↑  Asian Basketball News, Scores, Stats, Analysis, Standings, www.asia-basket.com
↑  Luisa Morales, Abando scoreless but Anyang dethrones SK Knights for KBL title, Philstar.com
↑  Omari Spellman receives honorary citizenship, joins Lebanese team for FIBA World Cup, L'Orient Today, ‏2023-04-19
סמנתה האריס

| --- | --- |

סמנתה האריס, 2009
 לידה:  27 בנובמבר 1973 (בת 50) הופקינס, מינסוטה, ארצות הברית 
 שם לידה:  Samantha Shapiro 
 מדינה:  ארצות הברית ארצות הברית
 השכלה:  בית הספר מדיל לעיתונות 
 תקופת הפעילות:  מ-1996 
 samantha-harris.com
 
סמנתה האריס (באנגלית: Samantha Harris; נולדה ב-27 בנובמבר 1973) היא דוגמנית ומנחת טלוויזיה יהודייה אמריקאית. היא התפרסמה בעיקר כמנחה של עונות 2–9 של התוכנית "רוקדים עם כוכבים" האמריקאית יחד עם טום ברגרון. משנת 2010 עד 2012 היא הייתה כתבת בתוכנית הבידור Entertainment Tonight. בספטמבר 2015 היא חזרה לתוכנית כאחת המנחות במהדורת סוף השבוע.
שנותיה הראשונות

האריס נולדה בעיירה הופקינס במינסוטה. אביה, ריצ'רד, הוא מפתח מוזיקת רוק אנד רול, ואמה, בוני שפירא, רקדנית. ב-1982 הקימו הוריה יריד רנסאנס, המכונה "ההגינות של המלך ריצ'רד". היריד נמשך עד שנת 2017. בתיכון למדה בחינוך יהודי, ולאחר מכן היא המשיכה ללימודים גבוהים וסיימה את לימודיה באוניברסיטת נורת'ווסטרן.
קריירת הנחיה בטלוויזיה

ב-16 בדצמבר 2008 האריס הצטרפה לתוכנית The Insider של תאגיד התקשורת CBS Corporation, כמנחה מחליפה וככתבת. בין השנים 2005–2008 הייתה כתבת בערוץ E! בתוכנית הבידור של חדשות E!, וכן הנחתה את התוכנית THS Investigates. בנוסף לפעילותה בחדשות E!, היא הייתה אחת המנחות מטעם ערוץ E! של טקסי הענקת פרסי האוסקר, גלובוס הזהב ואמי. היא הייתה גם כתבת של תוכנית הבוקר "בוקר טוב אמריקה". לפני שהצטרפה לערוץ E!, האריס שימשה כמנחת סוף השבוע של מגזין הבידור Extra, שם ראיינה מאות מפורסמים, והייתה עיתונאית במשרדי לאס וגאס.
התקופה המפורסמת ביותר שלה הייתה ההנחיה עבור "רוקדים עם כוכבים" האמריקאי, יחד עם טום ברגרון. היא החלה בהנחיית התוכנית בשנת 2006. בנוסף, היא גם שימשה כאחת המנחות בתוכנית The View.
ב-28 בינואר 2010 הודיעה האריס כי היא מתכוונת לעזוב את הנחיית "רוקדים עם כוכבים", כדי להתמקד בפרויקטים אחרים שהתחייבה אליהם כמו תפקידה ב-The Insider ובתוכנית הערב Entertainment Tonight. ואכן, החל מעונת האביב של 2010, אלופת עונה 7 של "רוקדים עם כוכבים" - ברוק בורק החליפה את האריס בהנחיית התוכנית.
חיים אישיים

בשנת 2005 התחתנה האריס עם מייקל הס. בשנת 2007 נולדה בתם הראשונה. כתוצאה מהלידה החמיצה את הנחיית פרק הבכורה של עונה 5 של "רוקדים עם כוכבים". היא חזרה להנחות רק ב-15 באוקטובר 2007. שלוש שנים מאוחר יותר נולדה בתם השנייה של בני הזוג.
בחודש אפריל 2014 הודיעה האריס כי היא אובחנה כחולת סרטן השד, וכי היא צריכה לעבור טיפול מסטקטומיה. באוקטובר 2014 הודיעה כי היא כבר ללא סרטן.
הערות שוליים

↑  Wagmeister, Elizabeth (2015-09-28). "Samantha Harris Returning to ‘Entertainment Tonight’ as Weekend Co-Anchor". Variety.com. Retrieved 2016-02-06.
↑  "Celebrity Jews". jweekly.com. Retrieved April 26, 2011.
↑  Profile, okmagazine.com; accessed April 17, 2014.
↑  "Samantha Harris profile". TVGuide.com. Retrieved 2014-04-09.
↑  "Dancing with the Stars EXCLUSIVE: Samantha Harris Leaving Dancing with the Stars". Tvwatch.people.com. 2010-01-28. Retrieved 2011-11-08.
↑  Franich, Darren (2010-03-08). "Dancing with the Stars': Brooke Burke is the new Samantha Harris". Popwatch.ew.com. Retrieved 2011-11-08.
↑  Johnson, Zach (April 9, 2014). "Samantha Harris Has Breast Cancer, Will Undergo Double Mastectomy Later This Month". E! News. Retrieved 2014-04-09.
↑  Amy Poehler, on Amy Poehler: Night Owl No More! (2010-08-18). "Samantha Harris Welcomes Daughter". Celebritybabies.people.com. Retrieved 2011-11-08.
↑  Garcia, Jennifer (April 9, 2014). "Samantha Harris to Undergo Double Mastectomy". People. People.com. Retrieved April 9, 2014.
↑  Nudd, Tim (October 24, 2014). "Samantha Harris Is 'Elated' to Be Cancer Free". People. Retrieved October 25, 2014.
| --- | --- |
בקרת זהויות :  LCCN: no2009047828  SNAC: w6gc4n27  VIAF: 83647645   WorldCat (עם VIAF): 83647645
סונגקראן

חגיגות חג הסונגקראן באיוטהאיה
סונגקראן (בתאית: เทศกาลสงกรานต์) הוא חג לאומי הנערך מדי שנה בתאילנד ב-13 באפריל. חג סונגקראן חותם את השנה הקודמת ופותח את זו ההחדשה לפי לוח השנה התאילנדי. החג נמשך בפועל במשך 3 ימים, ובעיר צ'אנג מאי החג נמשך שישה ימים.
המילה "סונגקראן" מגיעה מהמילה בסנסקריט סאמקראנטי שמשמעותה המילולית היא "מעבר אסטרולוגי", כלומר טרנספורמציה או שינוי.
חגיגות חג הסונגקראן, אשר מכונה גם פסטיבל המים, נודעות במיוחד כיום בשל קרבות המים הציבוריים שמתקיימים ברחבי תאילנד במהלך יום החג.
ראו גם

חגים ומועדים בתאילנד
ערך זה הוא קצרמרבנושא תאילנד. אתם מוזמנים לתרום לוויקיפדיה ו.
סו ג'ונסטון

| --- | --- |
אין תמונה חופשית
 לידה:  7 בדצמבר 1943 (בת 80) ורינגטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1980 
 מקום לימודים:  האקדמיה של וובר דאגלס למשחק דרמטי 
 פרסים והוקרה:  קצינה במסדר האימפריה הבריטית 
 פרופיל ב-IMDb
 
סוזן ג'ונסטון (שם נעורים רייט; באנגלית: Susan Johnston (née Wright); נולדה ב-7 בדצמבר 1943) היא שחקנית אנגלייה. היא הייתה מועמדת לפרס באפט"א לטלוויזיה על תפקידה כשילה גרנט באופרת הסבון "ברוקסייד" (1982–1990), ומוכרת בתפקיד גרייס פולי בסדרה "להעיר את המתים" (2000–2011), כברברה רויאל בקומדיה של ה-BBC "משפחת רויאל" (1998–2012) ובתפקיד גלוריה פרייס בסדרה "קורוניישן סטריט" (2012 –2014).
ביוגרפיה

ג'ונסטון נולדה בוורינגטון שבלנקשייר וגדלה בעיר פרסקוט. הוריה היו פרד ומרגרט ג'יין רייט. למדה בבית הספר בוויסטון אחר כך ב-"Eccleston Park Junior School" ובבית ספר לבנות " Prescot and Huyton Grammar School". בגיל 17 הפסיקה את לימודיה, אחרי שנה שלמדה לבחינות A-level, והחליטה להיות שחקנית.
אחרי שעבדה תקופה מסוימת כמפקחת מס, עבדה אצל בריאן אפשטיין, בתקופה שהחבר שלה היה חבר להקת הסווינגינג בלו ג'ינס. בגיל 21 החלה ללמוד באקדמיה וובר דגלאס לאמנות הדרמה בלונדון.
הופעת הבכורה של ג'ונסטון בטלוויזיה הייתה בקיץ 1982, כשהייתה בת 38, באופרת הסבון "קורוניישן סטריט". היא גילמה את גברת צ'דוויק אשתו של סוכן הימורים.
בין השנים 1982 ל-1990 שיחקה בתפקיד שילה גרנט באופרט הסבון "ברוקסייד". היא השתתפה מסדרה החל מהפרק הראשון ששודר ב-2 בנובמבר 1982, באותו יום שבו עלה לאוויר ערוץ 4. הפרק האחרון בהשתתפותה היה בספטמבר 1990, הדמות אותה גילמה הוצאה מהסדרה אחרי הגירושים מבובי גרנט (ריקי טומלינסון) והנישואים מחדש לבילי קורקהיל (ג'ון מקרדל).
מאז הופיעה ג'ונסטון בסרטים ובסדרות דרמה רבות, בהם "המפקח מורס", "הטי ויינת'רופ חוקרת", "התזמורת" ו"הדוד סילאס". ב-1992 שיחקה בדרמה זוכת הפרסים "Goodbye Cruel World" בה גילמה אשה הסובלת ממחלת ניוון שרירים. בתפקידי משנה הופיעו לצידה אלן ארמסטרונג וג'וני לי מילר.
עוד מוכרת ג'ונסטון בתפקיד ברברה רויאל בסדרה הקומית של ה-BBC "משפחת רויאל", כשלצידה מופיע השחקן ריקי טומליסון, מי שגילם את בעלה ב"ברוקסייד". בסדרה היא מופיעה מתחילתה בספטמבר 1998 ועד הפרק האחרון ששודר בחג המולד 2000. כמו כן השתתפה בפרק ספיישל חד פעמי ששודר באוקטובר 2006. משנת 2000 ועד 2011 כיכבה ג'ונסטון בסדרת הטלוויזיה המשטרתית "להעיר את המתים" בתפקיד הפסיכולוגית גרייס פולי לצדו של טרוור איב.
ב-2004 השתתפה ג'ונסטון בפרק בסדרה "Who Do You Think You Are?" שמתחקה אחרי שורשים משפחתיים. היא כיכבה בדרמה הקומית של ג'ניפר סונדרס "ג'אם וירושלים" ב-BBC One לצידם של ג'ואנה לאמלי, מגי סטיד ודייוויד מיטשל. העונה הראשונה שודרה ב-2006, שידורי העונה השנייה התחילו ב-1 בינואר 2008, והעונה השלישית באוגוסט 2009. עוד ב-2008 גילמה את אפרי פלינטוויץ' בעיבוד של ה-BBC לדוריט הקטנה.
בחג המולד 2008 חזרה ג'ונסטון לגלם את ברברה רויאל בפרק נוסף של "משפחת רויאל" ששודרה ב-BBC One. התוכנית שודרה גם בפרק ספיישל חג המולד בשנים 2009, 2010 ו-2012.
ב-2010 שיחקה לצידה של בילי פייפר בעיבוד טלוויזיוני לספר "A Passionate Woman".
ב-2 באפריל 2012 הודיע פיל קולינסון, מפיק הסדרה "קורוניישן סטריט", שג'ונסטון תצטרף לצוות השחקנים של אופרת הסבון בתפקיד גלוריה, אמה של סטלה פרייס (בגילומה של מישל קולינס). הופעתה הראשונה בסדרה הייתה ב-5 בספטמבר 2012. והופעתה האחרונה הייתה ב-21 בפברואר 2014.
בדצמבר 2011 שיחקה בתפקיד איילין לואיס בדרמה של ה-BBC "לפלנד". ב-2013 החלה לגלם את אותה דמות בסדרת טלוויזיה בשם "להיות איילין".
ג'ונסטון השתתפה בעונה החמישית של סדרת הדרמה התקופתית "אחוזת דאונטון" בתפקיד דנקר, המשרתת האישית של הרוזנת האלמנה מגרנתהם בגילומה של מגי סמית'.
ברדיו משחקת ג'ונסטון בתפקיד ג'ולי בסדרת התסכיתים "Love in Recovery" של BBC Radio 4.
ביוגרפיה > חיים אישיים

ב-1967 התחתנה עם בעלה הראשון ניל ג'ונסטון. בגיל 24 נכנסה להריון אך הפילה את העובר. זמן קצר אחר כך התגרשו השניים, אבל היא שמרה את שם המשפחה כשם המקצועי שלה. ב-1976 נישאה לדייוויד פאמנטר ולבני הזוג נולד בן, ג'ואל. לג'ונסטון יש נכד אחד.
על אף שהדמות של ברברה רויאל בסדרה "משפחת רויאל" היא מעשנת כבדה, ג'ונסטון הפסיקה לעשן בשנת 1978. עבור התפקיד היא מעשנת סיגריות דלות ניקוטין, אבל היא לחלוטין נגד עישון.
ביום ההולדת של המלכה ב-2009 הוענק לה תואר קצינת מסדר האימפריה הבריטית (OBE).
בנובמבר 2010 הוענק לה תואר דוקטור של כבוד אוניברסיטת צ'סטר בקתדרלת צ'סטר.
בשנת 1989 פרסמה ג'ונסטון בסיועו של לזלי תומסון את ספרה הראשון, ממואר בשם "Hold on to the Messy Times". ב-2011 יצא לאור ספרה השני "Things I Couldn't Tell My Mother".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 | קורוניישן סטריט | Coronation Street |  |  |
| 1982–1990 | ברוקסייד | Brookside | שילה גרנט |  |
| 1992 |  | Goodbye Cruel World |  |  |
| 1993 |  | Luv |  |  |
| 1992–1995 |  | Medics |  |  |
| 1996 | התזמורת | Brassed Off |  |  |
| 1997 | פרצוף | Face |  |  |
| 1997 |  | Crime Traveller |  |  |
| 2000–2002, 2003 | הדוד סילאס | Uncle Silas |  |  |
| 1998–2000  2006  2008–2012 | משפחת רויאל | The Royle Family |  | סדרת טלוויזיה; כל הפרקים |
| 2000–2011 | להעיר את המתים | Waking the Dead | ד"ר גרייס פולי | סדרת טלוויזיה |
| 2001 |  | New Year's Day |  |  |
| 2005 | קליק | Imagine Me & You |  |  |
| 2006–2009 | ג'אם וירושלים | Jam & Jerusalem |  |  |
| 2009 | בטבעת החנק | The Turn of the Screw |  |  |
| 2009 |  | Sue Johnston's Shangri-La |  |  |
| 2010 |  | A Passionate Woman | בטי | מיני-סדרה; 2 פרקים |
| 2011 |  | Sugartown |  |  |
| 2011 |  | Someone's Daughter, Someone's Son | מספרת |  |
| 2011–2013 | לפלנד | Lapland | איילין לואיס |  |
| 2012 | שערים | Gates | מיס הנטר |  |
| 2012–2014 |  | Coronation Street | גלוריה פרייס |  |
| 2014 |  | 500 Miles North | סטיין |  |
| 2014 |  | Coronation Street: A Moving Story |  |  |
| 2014–2015 | אחוזת דאונטון | Downton Abbey | גלדיס דנקר |  |
| 2018 | קירי | Kiri | סיליה גרייסון | מיני-סדרה |
| 2021 | כלואים | Time | ג'ון קובדן | מיני-סדרה |
| 2021 | עזרה | Help | גלוריה | סרט טלוויזיה של ערוץ 4 |
| 2022 | אחוזת דאונטון 2 | Downton Abbey: A New Era | גלדיס דנקר |  |
הערות שוליים

↑  Sue Johnston returns to Coronation Street as Stella Price’s mother. Mirror.co.uk (29 August 2012).
↑  "Who Do You Think You Are? with Sue Johnston". Who Do You Think You Are?. 26 October 2004. BBC. BBC Two. http://www.bbc.co.uk/history/familyhistory/get_started/wdytya_s1_celeb_gallery_03.shtml.
↑  BBC in talks with Aherne and Cash over Royle Family return. Guardian (7 May 2008).
↑  "'Coronation Street': Gloria Price star Sue Johnston to leave soap - Coronation Street News - Soaps". Digital Spy. 2013-06-20. נבדק ב-2014-06-29.
↑  "Sue Johnston: My secret battles with depression and bulimia". Daily Mirror. 22 באוגוסט 2011. נבדק ב-2013-03-20. {{cite news}}:  (עזרה)
↑  "I'm too old for sex scenes, says Royle Family actress Sue Johnston". Daily Mail. London. 12 באוגוסט 2009. {{cite news}}:  (עזרה)
↑  Sue Johnston: 'I took Corrie job to be closer to grandson' – Coronation Street News – Soaps. Digital Spy (11 August 2012).
↑  Sue Johnston. BBC
↑  The London Gazette: (Supplement) no. 59090. p. 11 13 June 2009.
↑  "Brookside veterans Phil Redmond and Sue Johnston reunited at graduation". chester.ac.uk. 5 בנובמבר 2010. נבדק ב-9 בינואר 2011. {{cite web}}:  (עזרה)
| --- | --- |
בקרת זהויות :  NLI: 987007440322905171  GND: 17399668X  ISNI: 0000 0001 1458 9918  LCCN: no2002055058  VIAF: 4626149108579968780004   WorldCat (עם VIAF): 4626149108579968780004
סקאצ'י

| --- | --- |
סמל סקאצ'יסמל סקאצ'י

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אדלן
 שטח:  8.63 קמ"ר
 אוכלוסייה:  ‏
  ‑ בכפר:  211 (1 בינואר 2024)
 קואורדינטות:  48°22′51″N 20°51′48″E﻿ / ﻿48.380888888889°N 20.863419444444°E﻿ / 48.380888888889; 20.863419444444 
 אזור זמן:  UTC +1
 https://szakacsi.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סקאצ'י(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סקאצ'י  he tabBackground:;tabBorder:#aaa;defaultTab:0;
 
סקאצ'י (בהונגרית: Szakácsi) הוא כפר קטן במחוז בורשוד-אבאוי-זמפלן שבצפון מזרח הונגריה.
בסקאצ'י חיו מעט יהודים ובמקום קיים עדיין בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 6 |  |
| 1880 | 26 | 343 |
| 1910 | 14 |  |
| 1920 | 19 |  |
| 1930 | 12 |  |
| 1941 | 8 | 353 |
סם היואן

| --- | --- |

היואן בקומיק-קון בסן דייגו, 2015
 לידה:  30 באפריל 1980 (בן 44) הכפר בלמקללן במחוז דמפרייס וגאלווי שבסקוטלנד 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  הקונסרבטוריון המלכותי של סקוטלנד  James Gillespie's High School 
 פרסים והוקרה:  פרס סאטורן לשחקן הטוב ביותר בטלוויזיה 
 פרופיל ב-IMDb
 
סם הְיוּאַן (באנגלית: Sam Heughan; נולד ב-30 באפריל 1980) הוא שחקן סקוטי הידוע בעיקר מתפקידו בדמות ג'יימי פרייזר בסדרת הטלוויזיה "זרה" של רשת Starz. על הופעתו בסדרה היה מועמד פעמיים לפרס סאטורן. ב-2003 היה מועמד לפרס אוליבייה לשחקן המבטיח ביותר על הופעתו במחזה "Outlying Islands" שהועלה בתיאטרון רויאל קורט.